Håvard Bentdal Ingvaldsen

Håvard Bentdal Ingvaldsen (født 2002) er en norsk friidrettsutøver som representerer Moelven IL.

Han vant NM-gull på 400 meter med ny U20 rekord på 45,94, og NM-bronse på 200 meter i 2021. Ingvaldsen løp 400 meter under EM i friidrett 2022, hvor han bare var noen hundredeler unna semifinale, og andre som ikke avanserte. Under Junior-NM i friidrett 2022, satte Ingvaldsen ny mesterskapsrekord på 400m med tiden 45.98. På 1000 meter stafett satte Ingvaldsen sammen med Lavrants Kongssund, Andreas Grimerud og Sondre Matias Rudi ny U23 rekord med tiden 1.51,60. 

Ingvaldsen representerte Norge under VM i friidrett innendørs 2022, der han deltok på 400 meter. Han ble slått ut fra den innledende runden, der han løp på 46,95 og fikk 16. beste tid.

Under Bislett Games 2023 slo Ingvaldsen den tidligere norgesrekorden på 400 meter til Karsten Warholm på 44,87 med en tid på 44,86. Under NM i friidrett 2023 vant Ingvaldsen gull på 200 meter med tiden 20,68 i +1,5. Sammen med Sondre Matias Rudi, Carl Emil Kåshagen og Alexander Løvik Nyheim satte Ingvaldsen ny norsk rekord på 1000 meter stafett på tiden 1.51,02. 

Ingvaldsen vant gull på 400 meter under U23-EM i friidrett 2023.

Ingvaldsen vant sitt forsøksheat på 400 meter i VM 2023 i Budapest med 44,39 som er norsk og nordisk rekord og bare seks hundredeler fra Thomas Schönlebes daværende europarekord fra 1987.

Medaljer i norske seniormesterskap

Referanser

Eksterne lenker 
 
  Håvard Bentdal Ingvaldsen – Norges Friidrettsforbund

Norgesmestere i friidrett
Norske sprintere
Personer fra Ringsaker kommune
Deltakere for Norge under VM i friidrett innendørs 2022
Juniornorgesmestere i friidrett
Deltakere for Norge under EM i friidrett 2022
Deltakere for Norge under VM i friidrett 2023